钦定古今图书集成/明伦汇编/氏族典/第068卷 > 朱倬
## 钦定古今图书集成/明伦汇编/氏族典/第068卷 > 朱倬

按《宋史朱倬传》：“倬字汉章，唐宰相敬则之后。七世祖
避地闽中，为闽县人。宣和五年，登进士第，调常州宜
兴簿。张浚荐倬，召除福建、广东西财用所属官。与丞
相秦桧忤，出教授越州。用张守荐，除诸王府教授。桧
恶言兵，倬论掩骼事，又忤之。梁汝嘉制置浙东，表摄
参谋，通判南剑。建寇阿魏，众数千，倬募卒擒获，境内”
迄平。除知惠州，陛辞，除国子监丞，寻除浙西提举，又
除右正言。累迁中丞、知贡举，迁参知政事。绍兴三十
一年，拜尚书右仆射。高宗自建康回銮，有内禅意，倬
密奏曰：“靖康之事，正以传位太遽，盍姑徐之。”屡求去，
诏以观文殿大学士提举江州太平兴国宫。孝宗即
位，谏臣以为言，降资政殿学士。明年，致仕。卒，复原职，
赠特进。